Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, Nafarroako Gobernuaren egitura berriaren berritasunei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jasok, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakari María Chivite Navascués andreari zuzendua, eta heldu den osteguneko, azaroaren 7ko Osoko Bilkuraren gai-zerrendan sar dadin eskatzen du.

Oinarrizko egituraren dekretuak 13 departamentu eta 40 zuzendaritza orokor eta erakunde autonomo jasotzen ditu, eta gaur, urriak 30, Nafarroako Gobernuak jakinarazi du Gobernuaren bilkuran onetsi dela oinarrizko egituraren dekretuko unitate ertainen –zerbitzuen eta atalen– antolamendua.

Zeintzuk dira egitura berriaren berrikuntzak, zeri erantzuten diote eta zein da aurreikusitako gastu-gehikuntza?

Iruñean, 2019ko urriaren 30ean

Foru parlamentaria: Bakartxo Ruiz Jaso